Държавен вестник, бр. 93, 2003 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  93
Раздел VIII
Предотвратяване на трудови злополуки
на борда на кораба
Чл. 111. При маневри по швартоване или
заставане на котва членовете на екипажа тряб-
ва да се намират на възможно най-безопасното
за тях място от въжетата за избягване на увреж-
дане при нарушаване целостта на въжетата.
Чл. 112. Членовете на екипажа трябва да
стоят извън обсега на повдигнати товари.
Чл. 113. (1) Отпадъците на борда на кораба се
съхраняват на определените и обозначени за това
места за избягване на потенциален риск за здра-
вето и безопасността на членовете на екипажа и
възникване на пожар на борда на кораба.
(2) Отпадъци, парцали и други материали,
напоени с бои, горива и масла, се съхраняват
отделно.
Чл. 114. Аерозолните материали не трябва
да се използват или поставят в близост до отк-
рит пламък или други топлинни източници, дори
когато опаковката им е празна.
Чл. 115. (1) Членовете на екипажа трябва да
бъдат своевременно ваксинирани в зависимост
от рисковете в района на плаване.
(2) При плаване към пристанище, където има
регистрирани случаи на малария, преди навли-
зане, по време на престоя и след напускане на
пристанището се приемат антималарични ме-
дикаменти.
Раздел IХ
Употреба на опасни вещества и химически
продукти
Чл. 116. Членовете на екипажа ползват и
съхраняват опасни вещества по начин, предот-
вратяващ риска от отравяния и пожари.
Чл. 117. На достъпно място на борда на кора-
ба се поставя информационен бюлетин за безо-
пасното използване на опасните вещества (MSDS).
Чл. 118. Опасните вещества трябва да се
съхраняват в заключени и вентилирани поме-
щения в оригиналните им опаковки, а при не-
възможност—в специално надписани опаков-
ки, за избягване вероятността от грешки.
Чл. 119. (1) При работа с химическите продук-
ти членовете на екипажа спазват инструкциите
на производителя и ползват лични предпазни
средства, включително за предпазване на очите.
(2) Членовете на екипажа използват хими-
чески продукти само при наличие на обозначе-
ние за съдържанието им.
Чл. 120. При употребата на химически про-
дукти, като минерални масла, естествени разт-
ворители, греси и други, членовете на екипажа
са длъжни да ползват предпазни ръкавици и
предпазни кремове за защита на кожата и сред-
ства за измиване след употреба.
Раздел Х
Предпазване от запалвания и пожари
Чл. 121. На борда на кораба трябва да има
необходимата противопожарна екипировка и
оборудване в съответствие с изискванията на приз-
натата организация по реда на чл. 73, ал. 4 КТК.
Чл. 122. (1) Противопожарната екипировка
и оборудване се съхраняват на определените за
това места, периодично се изпитват и се под-
държат в добро работно състояние за незабав-
на употреба.
(2) Членовете на екипажа трябва да са за-
познати с местонахождението на противопожар-
ната екипировка и оборудване и с инструкции-
те за употребата им.
(3) Преди отплаване на кораба съответното
длъжностно лице проверява наличието на не-
обходимия брой пожарогасители и другото пре-
носимо противопожарно оборудване.
Чл. 123. Тютюнопушенето на борда на ко-
раба се разрешава само на определените за
това места.
Чл. 124. Забранява се тютюнопушенето в
спалните помещения.
Чл. 125. Забранява се сушенето на облекла,
кърпи, постелъчни принадлежности и др. в
машинните и котелните помещения.
Раздел ХI
Електрически уредби и съоръжения
Чл. 126. (1) Достъп до електрически уредби
и съоръжения имат само лицата, притежаващи
необходимата правоспособност, съгласно изис-
кванията на наредбата по чл. 87, ал. 1 КТК.
(2) Членовете на екипажа са длъжни да уве-
домяват незабавно лицата по ал. 1 за всички
откази и повреди в електрическото оборудване
за предприемане на необходимите мерки.
Чл. 127. Повредените противовлажни или
взривобезопасни осветителни тела се подменят
от лицата по чл. 126, ал. 1.
Чл. 128. Не се допуска ползването на прено-
сими отоплителни електрически уреди на бор-
да на кораба.
Чл. 129. Всички лични електрически уреди
на лицата на борда на кораба трябва да бъдат
свързани към електрическата мрежа със стан-
дартни накрайници.
Чл. 130. Не се допуска последователното свър-
зване на удължители с разклонители за захран-
ване на няколко консуматора от една точка.
Чл. 131. Когато членовете на екипажа из-
ползват ръчни преносими електрически инст-
рументи и лампи, те трябва да се убедят, че
гъвкавите кабели, минаващи през врати, отво-
ри, капаци и др., са защитени от повреда при
затварянето им.
Раздел ХII
Работни облекла, специални работни облекла
и лични предпазни средства
Чл. 132. (1) Корабопритежателят осигурява
работното и специалното работно облекло и лич-
ните предпазни средства съобразно с естеството
и характера на работа на борда на кораба, вида
на превозвания товар и в съответствие с Наред-
ба № 3 от 2001 г. за минималните изисквания за
безопасност и опазване на здравето на работе-
щите при използване на лични предпазни сред-
ства на работното място (ДВ, бр. 46 от 2001 г.).